Ténis

Ténis inggih punika olahraga raket sané kamainang sacara individu ngelawan asiki musuh (tunggal) utawi riantara kalih tim sané soang-soang madaging kalih pemain (ganda). Sawilang pemain nganggén rakét ténis sané karangkai nganggén senar antuk ngetok bola karet marongga sané kalapisin kain kempa ring duur utawi ring nét miwah ngeranjing nuju lapangan musuh. Tatujon pelaliyanan puniki antuk ngmargiang bola sapunika rupa ngantos musuh nénten prasida ngamainang pangulihan bola sané patut. Pemain nénten prasida ngulihang bola sapatutné pacang polih angka, sapunika pemain musuh prasida ngamolihang angka.

Ténis punika olahraga Olimpiade miwah kamainang ring sajebag lapisan krama lan yusa. Olahraga puniki prasida kamainang olih sapasira sané prasida ngisi raket, rumasuk sané nganggé kursi roda. Rupa asli ténis ngalimbak ring Prancis ritatkala Abad Patengahan. Rupa modérn ténis sujatiné maasal saking Birmingham, Inggris, ring ungkur abad ka-19 dados ténis padang.William J. Baker (1988). "Sports in the Western World". p. 182. University of Illinois Press, Pinaka ngelah tatemon nampek sareng makudang pelaliyanan lapangan (padang) sekadi Croquet miwah Bowls taler olahraga rakét sané langkung kuna sekadi mangkin kasengguh ténis sujati.

Parikrama ténis modérn nénten akéh magentos saking warsa 1890-an. Kalih patiosan punika nganti warsa 1961 ritatkala sérvis patut tetep magenah ring tanah, miwah panganggénan tiebreak ring warsa 1970-an. Wewehan anyar puniki ring ténis profésional kawéntenan panerapan téknologi pracingak éléktronik sané kapadu sareng sistem tantangan angka, sané ngapersidayang pemain antuk ngelawan angka panggilan garis, sistem sané kaloktah dados Mata Sikep .

Ténis kamainang olih yutaan pemain rékréasi miwah pinaka olahraga pamiarsa sané kaloktah ring sajebag jagat. Papat wimbakara Grand Slam (taler kasengguh dados mayor) sanget kasub: Ostrali Kabuka, kamainang ring lapangan katos; Prancis Kabuka, kamainang ring lapangan tanah ampo barak; Wimbledon, kamainang ring lapangan padang; miwah AS Kabuka, taler kamainang ring lapangan katos.

 Pustaka 

Kategori:Ténis